b"\n_START_ARTICLE_\nRygcenter\n_START_PARAGRAPH_\nEt rygcenter er betegnelsen for en behandlinginstitution med tv\xc3\xa6rfagligt fokus p\xc3\xa5 udredning og effektiv behandling af diverse rygsygdomme. P\xc3\xa5 et rygcenter er der typisk ansat fysioterapeuter, kiropraktorer og l\xc3\xa6ger med specialviden om ryglidelser \xe2\x80\x93 ofte ogs\xc3\xa5 sygeplejersker og andet plejepersonale, der samarbejder om den mest optimale partientbehandling. Behandlingen foreg\xc3\xa5r efter henvisning fra prim\xc3\xa6rsektoren, i reglen ambulant, og p\xc3\xa5 de mest veletablerede rygcentre under hyppig anvendelse af MR-scanning._NEWLINE_Id\xc3\xa9en om tv\xc3\xa6rfaglige rygcentre opstod i Danmark i starten af 1990'erne efter at rygpatienter i mange \xc3\xa5r havde d\xc3\xb8jet med den tr\xc3\xa6ghed, der hidtil kendetegnede behandlingssystemet. \xc3\x85rhus Kommunehospital var et af de f\xc3\xb8rste, der gjorde erfaringer med den tv\xc3\xa6rfaglige, ambulante behandling af rygpatienter, og resultaterne var s\xc3\xa5 positive, af mange efterf\xc3\xb8lgende fulgte efter. I dag finder der omkring 20 rygcentre i Danmark, offentlige s\xc3\xa5vel som private. Blandt de mest anerkendte kan n\xc3\xa6vnes Rygcenter Syddanmark i Middelfart."